正册 秦可卿》
淑质生当良月,晬辰喜遇今朝。掌心托个儒人苗。早晚夫人争叫。阿母神仙苗裔,阿爷宰相丰标。阿兄气宇更飘飘。阿弟看看速肖。
宋•刘涧谷 《西江月 贺人女晬》
谁道花房采蜜脾。翦成黄蜡小花儿。恶嫌朱粉,不肯肖青枝。檀吐暗香兰许韵,月移芳影雪生肌。不妨花蕊,羌笛尽教吹。
宋•佚名 《玉交枝/忆秦娥》
至真降鉴,飚驭下皇闱。清漏正依依。范金肖像申严奉,仙馆壮翬飞。万灵拱卫瑞烟披。岸柳映黄麾。九清祚圣鸿基永,尧德更巍巍。
宋•佚名 《导引》
乘云英圣,千载仰皇灵。垂法蔼朝经。禹金熔范肖仪刑。日角焕珠庭。琳宫翠殿凤文屏。迎奉庆安宁。孝思瞻谒荐惟馨。诚悫贯青冥。
宋•佚名 《导引 其四 太祖皇帝》
穆清冲境,金阙秘寥阳。二后侍虚皇。真人恭默钦先烈,肖象启琳房。岿然神物护灵光。玉色粹逾彰。虎旌龙节辉前後,馆御镇无疆。
宋•佚名 《导引》
玉叶流芳,金枝孕秀。那更婺星临照。果然谪降月宫仙,四叶蓂,留春半後。双麟奇妙,传若速肖。彩戏萱庭右。行膺世宠更轩昂,看存锡,金花鸾诰。
宋•佚名 《鹊桥仙》